復留侯從効問南漢劉巖改名龑字音義
作者：詹敦仁
朝代：唐

paragraphs: 伏羲初畫卦，蒼氏乃製字。
點畫有偏旁，陰陽貴協比。
古者不嫌名，周公始稱諱。
始諱猶未酷，後習轉多忌。
或援他代易，或變文迴避。
濫觴久滋蔓，傷心日益熾。
孫休命子名，吳國尊王意。
𩅦𦯶𩅔{覀/升}僻，{壴臣}昷𥨆𡚕異。
梁復踵已非，時亦迹舊事。
𡽏杰自其一，蜀闖是其二。
鄙哉化䁈名，陋矣𡏜䵎義。
大唐有天下，武后擁神器。
私制迄無取，古音實相類。
●●●囝星，●●{厓厂=}●埊。
●圀及曌●，作史難詳備。
唐祚值傾危，劉龑懷僭僞。
吁嗟毒蛟輩，睥睨飛龍位。
龑巖雖同音，形體殊乖致。
廢學愧未弘，來問辱不棄。
奇字難雄博，摛文伏韓智。
因誦鄙所聞，敢布諸下吏。